|  |  |  |
| --- | --- | --- |
| ОБЩИНА Х И Т Р И Н О 9780 Хитрино, ул.”Възраждане” № 45 тел.: 05341 2250, факс:05341 2120 e- mail: **kmet@hitrino.org** |  | MUNICIPALITY OF H I T R I N O Bulgaria, 9780 Hitrino, 45 Vazrazhdane Str. tel.: 05341 2250, fax.: 05341 2120 e-mail: **kmet@hitrino.org** |

**ДО ПРЕДСЕДАТЕЛЯ**

**НА ОБЩИНСКИ СЪВЕТ**

 **ХИТРИНО**

**ДОКЛАДНА ЗАПИСКА**

**ОТ**

**Ахмед Ахмед – зам.-кмет на Община Хитрино**

**ОТНОСНО:** Поправка на очевидна фактическа грешка в Решение № 131 по Протокол № 10, прието на заседание на Общински съвет Хитрино, проведено на 20.12.2024г.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА СЪВЕТНИЦИ,**

С Решение № 131 по Протокол № 10, прието на заседание на Общински съвет Хитрино, проведено на 20.12.2024г., Общински съвет Хитрино е одобрил план-сметка за 2025г. и е определил размера на таксата за битови отпадъци в населените места на община Хитрино за 2025г.

Констатирани са допуснати явни фактически грешки в цитираното решение, поради което следва Общински съвет Хитрино да приеме решение за поправка на решението, в което да бъдат отстранени допуснатите несъответствия с нормативната уредба.

В решението Общинският съвет се е позовал на чл. 71, б. „е“ от Закона за управление на отпадъците, но разпоредбата е отменена и следва да бъде заменена с чл. 60 и чл. 64 от същия закон.

Предвидено е лицата да подават декларация по образец за определяне такса битови отпадъци в срок до 30 декември на предходната година, но съгласно Закона за местните данъци и такси, този срок е определен до 31 октомври на предходната година.

Поправката на допуснатите в решението очевидни фактически грешки налага и изменение на Наредбата за определянето и администрирането на местни такси и цени на услуги на територията на община Хитрино, доколкото същата е изменена именно с решението, чиято поправка се извършва (т.7 от Решение № 131 по Протокол № 10 от 20.12.2024г. на Общински съвет – Хитрино).

С оглед на изложеното, предлагам Общински съвет – Хитрино да приеме следното

**Р Е Ш Е Н И Е :**

На основание чл. 62, ал. 2 от АПК Общински съвет Хитрино допуска поправка на очевидни фактически грешки в диспозитива на Решение № 131 по Протокол № 10 от 20.12.2024г. на Общински съвет – Хитрино, както следва:

* В т. II, 1 на ред 16 отгоре- надолу, думите **„чл. 71е“** се заменят с **„чл. 60 и 64“.**
* В т. II, 2 на ред 23 отгоре- надолу, думите **„чл. 71е“** се заменят с **„чл. 60 и 64“**
* В т. II, 3 на ред 32 отгоре- надолу, думите **„чл. 71е“** се заменят с **„чл. 60 и 64“**
* В т. II, 7 на ред 9 отгоре- надолу, думите **„чл. 71е“** се заменят с **„чл. 60 и 64“**
* В т. II, 4, на ред 35 отгоре- надолу, думите **„до 30 декември“** се заменят с **„до 31 октомври“.**

Останалата част от Решението остава непроменена.

За поправката на очевидната фактическа грешка да се съобщи на заинтересованите лица.

Изменя чл. 18, ал. 5 от Наредбата за определянето и администрирането на местни такси и цени на услуги на територията на община Хитрино, който придобива следната редакция:

*нов текст: “(5) Не се събира такса за сметосъбиране, сметоизвозване, поддържане на депо за битови отпадъци, включително отчисленията по чл. 60 и 64 от ЗУО (Закона за управление на отпадъците) за имотите, които не се ползват през цялата година, за които собствениците и ползвателите са подали в община Хитрино декларация до 31 октомври на предходната година. За декларирани неверни данни лицата носят административна отговорност.”*

Настоящото решение подлежи на обжалване по реда на АПК.

**Вносител,**

**Ахмед Ахмед**

**/Зам.-мет на Община Хитрино/**